cyanic-selkie/wikianc huggingface dataset:
ந,ந,ஈ,தி இளைஞர்களின் பாதிப்பு
சுகாதார ஆய்வுகள்
ந,ந,ஈ,தி இளைஞர்கள் தங்கள் மன ஆரோக்கியத்தை பாதிக்கும் பல்வேறு அழுத்தங்களை எதிர்கொள்கின்றனர். சமூகத்தின் பாகுபாடு காரணமாக வேற்றுப் பால்புணர், ந,ந,ஈ,தி சமூக மக்கள் மற்ற சமூக மக்களை விட மனரீதியிலான துன்புறுத்தல்களுக்கு ஆளாக்கபடும் விகிதம் 3 மடங்கு அதிகம் ஆகும். உதாரணமாக,ஒரு சமூகத்தில் இருந்து இன்னொரு சமூகமாக தன்னை அடையாளப்படுத்திக் கொண்டால் மற்ற சமூகத்தினர் தங்களை ஏற்றுக் கொள்வதில்லை என்ற பயம், கவலைக் கோளாறு, மனச்சோர்வு, தற்கொலை எண்ணங்கள் அல்லது போதைப்பொருள் எடுப்பது போன்ற துஷ்பிரயோக செயல்களில் ஈடுபடல் போன்ற செயல்களுக்கு வழிவகை செய்கிறது. மனநல நோய்க்கான தேசிய கூட்டமைப்பு (NAMI) ந,ந,ஈ,தியில் உள்ள பதின்ம வயது இளைஞர்கள் வேற்றுப் பால்புணர் மக்களை விட 6 மடங்கு அதிகமாக மனச்ச்சிக்கலுக்கு ஆளவதாக கூறுகிறது.தங்களது குடும்பத்தினரிடம் இருந்து எவ்வாறு வருவது எனு குழப்பமே இதற்கு காரணமாக அமைவதாக கூறுகிறது.
இளமைப் பருவத்திற்கு முன்பே இளைஞர்கள் அனுபவிக்கும் முக்கியமான வளர்ச்சி நிலைகளின் காரணமாக, மனநலக் கோளாறு ஏற்படுகிறது. 2012 ஆம் ஆண்டில், அமெரிக்காவில் 10% இளைஞர்கள் மனநிலைக் கோளாறு இருப்பதையும், 25% கவலைக் கோளாறு இருப்பதையும், 8.3% பொருள் உபயோகக் கோளாறு இருப்பதாக அறிக்கையில் தெரிய வந்தது. மேலும், 10-14 வயதுக்குட்பட்டவர்களின் மரணத்திற்கு மூன்றாவது முக்கிய காரணமாகவும் மற்றும் 15-24 வயதானவர்களின் தற்கொலைக்கு இரண்டாவது முக்கிய காரணமாகவும் இது அமைகிறது. இந்த புள்ளிவிவரங்களில், ந,ந,ஈ,தி சமூகத்தின் இளைஞர்கள் மற்ற சமூக இளைஞர்களை விட மூன்று மடங்கு அதிகமாக தற்கொலை எண்ணத்தினால் பாதிக்கப்படுகிறார்கள்.
ந,ந,ஈ,தி சமூக மக்களுக்காக சில ஆய்வுகள் நடத்தப்பட்டது. ஆனால், அது முழுமையானதாக இல்லை. விரைவாக அதிகரித்துவரும் அந்தக் குழுக்களின் மக்கட் தொகையினால் இது சாத்தியமற்றதாகிறது. நோய் கட்டுப்பாடு மற்றும் தடுப்பு மையங்கள் 2015 ஆம் ஆண்டு இளைஞர் இடர் மற்றும் நடத்தை கணக்கெடுப்பை (YRBS) நடத்தியது, இது நாடு முழுவதும் 9-12 வகுப்புகளில் உள்ள 16,067,000 மாணவர்களில் சுமார் 1,285,000 ந,ந,ஈ,தி இளைஞர்களை ஆய்வு செய்தது. அதில் அதிக அளவிலான இளைஞர்கள் உள மற்றும் உடல் அச்சுறுத்தல்களுக்கு ஆளானது தெரியவந்தது
கணக்கெடுப்பில் 10% ந,ந,ஈ,தி மாணவர்களுக்கு பள்ளியில் உள்ள பொருட்களை வைத்து அச்சுறுத்தலுக்கு ஆளானதாகவும்,34% மாணவர்கள் தாக்குதலுக்கு ஆளானதாகவும், 28% ந,ந,ஈ,தி மாணவர்கள் மின்னணு முறையில் கொடுமைப்படுத்தப்பட்டனர் மற்றும் 18% மாணவர்கள் உடல் ரீதியிலான வன்முறையை அனுபவித்தனர். மேலும் 18% ந,ந,ஈ,தி மாணவர்கள் ஒரு கட்டத்தில் உடலுறவு கொள்ள வேண்டிய கட்டாயம் ஏற்பட்டதாகவும் கூறினர். இதன்மூலம் இந்த சமூக மாணவர்கள் அதிகம் பாதிப்பிற்குள்ளானதற்கான தகவல்கள் உறுதி செய்யப்பட்டன. இருந்த போதிலும் 514,000 மாணவர்கள் தங்கள் "பாலியல் அடையாளம்" பற்றி இதில் தெளிவுபடுத்தவில்லை.
சான்றுகள்
பகுப்பு:ந.ந.ஈ.தி
புரோசனன்
புரோசனன் (Purochana) (पुरोचन) மகாபாரதம் கூறும் குரு நாட்டின் கட்டிடக் கலைஞன் ஆவான். சகுனியின் ஆலோசனையின் பேரிலும்,  துரியோதனனின் ஆணைப் படியும், பாண்டவர்களை கொல்ல வாரணாவதம் எனும் ஊரில் அரக்கு மாளிகையை நிறுவியவனும் ஆவான்.
பாண்டவர்கள் வாரணாவதத்தில் உள்ள அரக்கு மாளிகைக்கு சென்று தங்குவதற்கு முன்னர், விதுரன், தருமரை தனியே அழைத்து, காடு பற்றி எரியும் போது, எலிகள் வளையில் மறைந்து உயிர் பிழைத்துவிடும் எனப் பிதற்றும் மொழியில் பேசினார். விதுரர் பிதற்றியதன் உண்மையை அறிந்த தருமன், புரோசனன் அரக்கு மாளிகைக்கு தீயிட்டு அழிக்கும் முன்னரே, வீமனை விட்டு அரக்கு மாளிகைக்கு தீ வைத்து, சுரங்கப் பாதை வழியாக குந்தி மற்றும் பாண்டவர்கள் தப்பினர்.
பாண்டவர்களை அரக்கு மாளிகையில் தீயிட்டு அழிக்க நினைத்த புரோசனன், தானே தீயில் சிக்கி கருகி இறந்தான்.
வெளி இணைப்பு
பகுப்பு:மகாபாரதக் கதை மாந்தர்கள்
1721
1721 (MDCCXXI) ஒரு புதன்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
ஆனந்த்ராஜ் அம்பேத்கர்
ஆனந்த்ராஜ் யஷ்வந்த் அம்பேத்கர் (Anandraj Yashwant Ambedkar) (பிறப்பு 2 ஜூன் 1967) மகாராஷ்டிராவைச் சேர்ந்த ஒரு இந்திய சமூக ஆர்வலர், பொறியாளர் மற்றும் அரசியல்வாதி ஆவார். அவர் குடியரசுக் கட்சியின் சேனாவின் தலைவர் ஆவார். அவர் இந்திய அரசியலமைப்பின் தந்தை பி.ஆர்.அம்பேத்கரின் பேரன் ஆவார். . சசமத்துவத்திற்கான நினைவுச்சின்னம் ஒன்றை பி. ஆர். அம்பேத்கரின் பெயரால் அமைப்பதற்கான நீண்டகால கோரிக்கையை எடுத்துக்காட்டுவதற்காக அவரது ஆதரவாளர்கள் 2011 இல் தாதரில் உள்ள இந்து ஆலை நிலத்தை ஆக்கிரமித்தனர். ஆனந்தராஜ் அம்பேத்கர் தனது மூத்த சகோதரர் பிரகாஷ் அம்பேத்கர் தலைமையிலான வஞ்சித் பகுஜன் அகாதியிலும் பணிபுரிகிறார்.
வாழ்க்கை
ஆனந்தராஜ் அம்பேத்கர் பி.ஆர்.அம்பேத்கர் மற்றும் ரமாபாய் அம்பேத்கரின் பேரன் ஆவார். இவரது தந்தையின் பெயர் யஷ்வந்த் அம்பேத்கர் (பயாசாகேப்), தாயின் பெயர் மீரா அம்பேத்கர். அவர் மனிஷா அம்பேத்கரை மணந்தார், இவருக்கு சாஹில் மற்றும் அமன் என்ற இரண்டு மகன்கள் உள்ளனர். அம்பேத்கர் குடும்பம் நவாயண புத்த மதத்தைப் பின்பற்றுவர்கள் ஆவர். இவருக்கு பிரகாஷ் அம்பேத்கர் மற்றும் பீம்ராவ் அம்பேத்கர் என்ற இரண்டு சகோதரர்களும், ஆனந்த் டெல்டும்டேவை மணந்த ஒரு சகோதரி ரமாபாயும் உள்ளனர்.
கல்வி
ஆனந்தராஜ் அம்பேத்கர் 10 ஆம் வகுப்பினை புனேவில் உள்ள ராஜா சிவாஜி பள்ளியில் இருந்து 1985 ஆம் ஆண்டில் தேர்ச்சி பெற்றார். 1987 இல், ருயா கல்லூரியில் 12 ஆம் வகுப்பு தேர்ச்சி பெற்றார். பின்னர், 1991 இல், மும்பையில் வி.ஜே.டி.ஐ நிறுவனத்திலிருந்து மின் பொறியியலில் பட்டப்படிப்பு முடித்தார்.. 1993 ஆம் ஆண்டில், பஜாஜ் நிர்வாகவியல் கல்விக்கான நிறுவனத்தில் (மும்பை) பட்டம் பெற்றார்.
1790
thumb|260px|[[மே 13: சுவீடன்-ரஷ்யப் போர்]] ஆண்டு 1790 (MDCCXC) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
ஆடுதுறை
ஆடுதுறை (Aduthurai), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், திருவிடைமருதூர் வட்டத்தில் இருக்கும் ஓர் பேரூராட்சி ஆகும். இதனை மருத்துவக்குடி என்றும் அழைப்பர். இது கும்பகோணம் - மயிலாடுதுறை சாலையில் அமைந்துள்ளது. இங்கு தமிழ்நாடு நெல் ஆராய்ச்சி நிறுவனம் உள்ளது.
பேரூராட்சி நிர்வாகம்
16.81 சகிமீ பரப்பளவு கொண்ட இப்பேரூராட்சி 15 வார்டுகளும், 80 தெருக்களும் கொண்டது. இதன் தற்போதைய மக்கள்தொகை 14,750 (2017) ஆகும்.
அருகிலுள்ள கிராமங்கள்
ஆவணியாபுரம், மஞ்சமல்லி, கிள்ளுக்குடி, சாத்தனூர், மேலமருத்துவக்குடி, கீழ மருத்துவக்குடி, வானாதிராஜபுரம், திருமங்கலக்குடி, நரசிங்கன்பேட்டை, தியாகராஜபுரம், சூரியனார் கோவில், போன்ற கிராமங்கள் உள்ளது.
வெளி இணைப்புகள்
பகுப்பு:தஞ்சாவூர் மாவட்டத்தில் உள்ள பேரூராட்சிகள்
பெக்காரி
பெக்காரி அடர்ந்த மயிர்க்கால்களால் போர்த்தப்பட்ட மெலிந்த பன்றியினைப் போல காட்சியளிக்க கூடிய விலங்கினமாகும்.
நீர்யானைக்கும் தொடர்புடைய உயிரினமாகும் காண்பதற்கு பன்றியினைப் போல இருந்தாலும்,"நீர்யானையைப்"போல "பெருவிரல் குளம்பினமாகும்.(toed ungulate) பன்றியைப் போலவே " ஒய்ங்க்" என்றே ஒலியையும் எழுப்புகிறது.
பண்புகள்
கருப்பு,சாம்பல் மற்றும் ப்ரௌன் நிறக் கலவையிலான உடலமைப்பைக் கொண்டருந்தாலும்,மிகச் சிறிய வாலினையே கொண்டிருக்கிறது. சராசரியாக இதன் எடை 18-27கிலோ வரை இருக்கும்.50 செ.மீ உயரம் வரை வளரக்கூடியது.குறைவான பார்வைத்திறனுடையது.
பரவல்
வெப்பமண்டல அமெரிக்காவின் அனேகப் பகுதிகளிலும், வறண்ட பாலைநிலங்களிலும் காணப்படுகிறது.
லாத்தேஹார் சட்டமன்றத் தொகுதி
லாத்தேஹார் சட்டமன்றத் தொகுதி என்பது ஜார்க்கண்டின் சட்டமன்றத்துக்கான தொகுதியாகும். இது சத்ரா மக்களவைத் தொகுதிக்கு உட்பட்டது.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:பலாமூ மாவட்டம்
முதன்மை ஆற்றல் நுகர்வு, உற்பத்தி அடிப்படையில் நாடுகளின் பட்டியல்
thumb|550px|உலக ஆற்றல் நுகர்வு, 1989 - 1999. இது ஒரு முதன்மை ஆற்றல் நுகர்வு, உற்பத்தி அடிப்படையில் நாடுகளின் பட்டியல் ஆகும்.
உசாத்துணை
பகுப்பு:நாடுகள் தொடர்பான பட்டியல்கள்
அரங்கம்பாளையம்
அரங்கம்பாளையம் (Rangampalayam) அல்லது பேச்சு வழக்கில் 'ரங்கம்பாளையம்' என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 211 மீட்டர் உயரத்தில் அமைந்துள்ள அரங்கம்பாளையம் பகுதியின் புவியியல் ஆள்கூறுகள், 11.3105°N, 77.7065°W ஆகும். ஈரோடு, காசிபாளையம், சோலார், மூலப்பட்டறை, பவளத்தாம்பாளையம், வேப்பம்பாளையம், வீரப்பம்பாளையம், நஞ்சனாபுரம் மற்றும் திண்டல் ஆகியவை அரங்கம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.
அரங்கம்பாளையத்தில், கொங்கு கல்வி நிலையம் மெட்ரிகுலேஷன் மேல்நிலைப் பள்ளி அமைந்துள்ளது. மேலும், ஈரோடு கலை மற்றும் அறிவியல் கல்லூரி, அரங்கம்பாளையத்தில் அமையப் பெற்றுள்ளது.
ஈரோடு வெளிவட்டச் சாலையின் நீட்டிப்பு, அரங்கம்பாளையம் வழியாகச் செல்கிறது. அரங்கம்பாளையத்தில் ஒருங்கிணைந்த பதிவுத்துறை அலுவலக வளாகத்தில், ஈரோடு மாவட்டப் பதிவுத்துறை அலுவலகங்கள் அமைந்துள்ளன.
வெளி இணைப்பு
பகுப்பு:ஈரோடு மாவட்டத்திலுள்ள கிராமங்கள்
அடையாறு, கர்நாடகா
அடையாறு (ஆங்கிலம்:Adyar), இந்தியாவின் கர்நாடகம் மாநிலத்தில் அமைந்துள்ள தட்சிண கன்னட மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6501 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அடையாறு மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 78%,  பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. அடையாறு மக்கள் தொகையில் 13% ஆறு வயதுக்குட்பட்டோர் ஆவார்கள்.
மேற்கோள்கள்
பகுப்பு:கர்நாடக மாநிலத்திலுள்ள ஊர்களும் நகரங்களும்
சோய் ஜின் கியுக்
சோய் ஜின் கியுக் (Choi Jin-hyuk) (பிறப்பு: பெப்ரவரி 9, 1986) ஒரு தென் கொரியா நாட்டு நடிகர் மற்றும் விளம்பர நடிகர் ஆவார். இவர் பாஸ்தா, தி ஹெர்ஸ், பாட்டெட் டு லவ் யு, துண்ணேல் போன்ற பல தொலைக்காட்சி தொடர்களில் நடித்துள்ளார்.
வெளி இணைப்புகள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
செயின்ட் தெரெசா பெண்கள் மேல்நிலைப் பள்ளி
கல்வியாளர்கள் [தொகு] பள்ளி XII வகுப்பு வரை பெண்கள் கல்வி. அறிவுறுத்தலின் ஊடகம் ஆங்கிலம் ஆகும். இரண்டாம் மொழியாக பாடத்திட்டத்தில் தமிழ் இணைக்கப்பட்டுள்ளது. கணிதம், விஞ்ஞானம் மற்றும் சமூக விஞ்ஞானம் (வரலாறு, புவியியல், குடிமை மற்றும் பொருளாதாரம் ஆகியவை), ஆங்கிலம் மற்றும் தமிழ் ஆகியவற்றுடன் உயர்நிலைப் பள்ளி வரை கற்றுக் கொள்ளப் பட்டுள்ளன.
பரீட்சை பரீட்சைகள் ஒவ்வொரு வருடமும் X மற்றும் XII வகுப்புகளுக்கு நடத்தப்படுகின்றன. தமிழ்நாட்டின் அரசால் தேர்ந்தெடுக்கப்பட்ட ஊழியர்களால் பதில் ஸ்கிரிப்ட்கள் மதிப்பீடு செய்யப்படுகின்றன.
உள்கட்டமைப்பு மற்றும் வசதிகள் [தொகு] பள்ளி நூலகத்தில் 9 மணி முதல் மாலை 5 மணி வரை அணுகலாம்.
இயற்பியல், வேதியியல், உயிரியல் மற்றும் கம்ப்யூட்டர் சயின்ஸ் ஆகியவற்றிற்கான ஆய்வகங்கள் உள்ளன.
செயின்ட் பிரான்சிஸ் சேவியர் நர்சரி மற்றும் ஆரம்ப பள்ளியுடன் அட்வைகா அன்னாய் மகளிர் சமூக கல்லூரி அமைந்துள்ளது
ஸோபிரான்
XOberon என்பது PowerPC க்கான ஒரு உண்மையான இயக்க முறைமையாகும், இது ஒபெரோன் -2 இல் எழுதப்பட்டுள்ளது. இது சுவிஸ் ஃபெடரல் இன்ஸ்டிடியூட் ஆப் டெக்னாலஜி, ஜூரிச் இன் ரோபாட்டிக்ஸ் இன்ஸ்டிட்யூட்டால் உருவாக்கப்பட்டது
செயின்ட் தெரெசா பெண்கள் மேல்நிலைப் பள்ளி
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பில் சோல்ட்
பிலிப் டீன் சோல்ட் (பிறப்பு: ஆகஸ்ட் 28, 1996) ஒரு தொழில்முறைத் துடுப்பாட்ட வீரர் ஆவார். இவர் பன்னாட்டுப் போட்டிகளில் இங்கிலாந்துக்காகவும் உள்நாட்டில் தற்போது லங்காசயர் கவுண்டி துடுப்பாட்டக் கழகத்திற்காகவும் விளையாடி வருகிறார். முன்பு சசெக்ஸ் அணிக்காகவும் விளையாடினார். முதன்மையாக ஒரு ஆக்ரோஷமான வலது கை தொடக்க மட்டையாளரான அவர் சில சமயங்களில் குச்சக் காப்பிலும் ஈடுபடுவார். அரிதாக வலது கை நடுத்தர வேகத்தில் பந்துவீசுவார். சோல்ட் ஜூலை 2021 இல் இங்கிலாந்துக்காக சர்வதேச அரங்கில் அறிமுகமானார். வேல்ஸில் பிறந்த அவர் தனது இளமைப் பருவத்தில் பார்படாஸுக்கும் பின்னர் இங்கிலாந்துக்கும் குடிபெயர்ந்தார். 2022 ஐசிசி இருபது20 உலகக் கோப்பையை வென்ற இங்கிலாந்து அணியில் சோல்ட் இருந்தார்.
ஆரம்ப கால வாழ்க்கை
பில் சோல்ட் வேல்சில் உள்ள போடெல்விடானில் பிறந்தார். அவர் செயின்ட் அசாப்பில் துடுப்பாட்டம் விளையாடத் தொடங்கினார். அவர் 11 வயதுக்குட்பட்ட வடகிழக்கு வேல்ஸ் அணிக்காக விளையாடினார். அவர் செஸ்டரில் உள்ள பள்ளியில் பயின்றார். அவருக்கு 10 வயதாக இருந்தபோது அவரது குடும்பம் பார்படாசுக்குக் குடிபெயர்ந்தது. அவர் பார்படாஸ் வதிவிடத் தேவையைப் பூர்த்தி செய்ததனால் இங்கிலாந்து அல்லது மேற்கிந்தியத் தீவுகளில் விளையாடத் தகுதி பெற்றார். பார்படாசில் இருந்தபோது அவர் எதிர்கால சசெக்ஸ் மற்றும் இங்கிலாந்து சக வீரர் ஜோஃப்ரா ஆர்ச்சருடன் விளையாடினார். சோல்ட் தனது 15வது வயதில் ஐக்கிய இராச்சியம் திரும்பினார்.
உள்ளூர்ப் போட்டிகள்
2013 இல், சோல்ட் கில்ட்ஃபோர்ட் துடுப்பாட்டக் கழகத்திற்காக விளையாடினார். 2014 பருவகாலத்துக்காக சசெக்ஸ் அகாடமியால் ஒப்பந்தம் செய்யப்பட்டார். அங்கு சோல்ட் இரண்டாவது XI போட்டிகளில் விளையாடினார். அதே போல் 2014 சசெக்ஸ் துடுப்பாட்ட லீக் பிரீமியர் பிரிவில் சசெக்ஸ் கிரிக்கெட் வாரிய அபிவிருத்தி அணிக்காகவும் பிரைட்டன் அன்ட் ஹோவ் அணிக்காகவும் விளையாடினார். சசெக்ஸ் பிரீமியர் லீக்கில், ஹார்ஷாமுக்கு எதிரான போட்டியில் சோல்ட் 129 பந்துகளில் 200 * ஓட்டங்கள் எடுத்ததுடன் பிரஸ்டன் நோமட்ஸ் அணிக்கு எதிராக 147* ஓட்டங்கள் எடுத்தார். மேலும் லீக் வெற்றியாளர் ரோஃபிக்கு எதிராக 33 பந்துகளில் 51 ஓட்டங்கள் எடுத்தார். ஆகஸ்ட் 2014 இல், அவருக்கு மாதத்தின் சிறந்த வீரர் விருது வழங்கப்பட்டது.
10 செப்டம்பர் 2019 அன்று, 2019-20 பிக் பாஷ் லீக் தொடருக்கான அவர்களின் வெளிநாட்டு வீரர்களில் ஒருவராக அடிலெய்டு ஸ்ட்ரைக்கர்ஸ் அணிக்காக சோல்ட் ஒப்பந்தம் செய்தார்.
காலில் ஏற்பட்ட காயம் காரணமாக சோல்ட் 2021 கவுண்டி சாம்பியன்ஷிப் தொடரின் தொடக்கத்தைத் தவறவிட்டார். சோல்ட் 2022 தொடருக்காக சசெக்ஸில் இருந்து லங்காஷயர் சிசிசிக்கு மாறினார். ஏப்ரல் 2022 இல், நூறு துடுப்பாட்டத் தொடர் 2022 தொடருக்காக அவர் மான்செஸ்டர் ஒரிஜினல்ஸால் வாங்கப்பட்டார்.
23 டிசம்பர் 2022 அன்று நடைபெற்ற ஐபிஎல் ஏலத்தில் 2023 ஐபிஎல் தொடரில் விளையாடுவதற்காக 20 மில்லியன் ரூபாய்க்கு (2 கோடி, 200,000 பவுண்டுகள்) டெல்லி கேபிடல்ஸ் அணியால் வாங்கப்பட்டார்
சர்வதேசப் போட்டிகள்
மே 2019 இல், பாகிஸ்தானுக்கு எதிரான ஒரு போட்டிக்கான இங்கிலாந்தின் பன்னாட்டு இருபது20 அணியில் காயமடைந்த டேவிட் மலனுக்குப் பதிலாக சோல்ட் சேர்க்கப்பட்டார், ஆனால் விளையாடவில்லை.
ஜூலை 2021 இல், பாகிஸ்தானுக்கு எதிரான தொடருக்கான இங்கிலாந்தின் ஒருநாள் சுற்றுப்பயணத்திற்காக முதலில் தெரிவுசெய்யப்பட்ட அணி கோவிட் 19 சோதனைகளைத் தொடர்ந்து வெளியேற வேண்டிய கட்டாயம் ஏற்பட்டதை அடுத்து, அணியில் சோல்ட் பெயரிடப்பட்டார். சோல்ட் தனது ஒருநாள் அறிமுகப் போட்டியில் 8 ஜூலை 2021 அன்று இங்கிலாந்துக்காக பாகிஸ்தானுக்கு எதிராக விளையாடினார். டிசம்பர் 2021 இல், மேற்கிந்தியத் தீவுகளுக்கு எதிரான தொடருக்கான இங்கிலாந்தின் பன்னாட்டு இருபது20 அணியில் சோல்ட் இடம்பிடித்தார். அவர் தனது பன்னாட்டு இருபது20 அறிமுகப் போட்டியை 26 ஜனவரி 2022 அன்று இங்கிலாந்துக்காக மேற்கிந்திய தீவுகளுக்கு எதிராக விளையாடினார்.
ஜூன் 2022 இல், நெதர்லாந்துக்கு எதிரான தொடக்க ஆட்டத்தில், சோல்ட் 122 ஓட்டங்களுடன் ஒருநாள் போட்டிகளில் தனது முதல் சதத்தை அடித்தார். போட்டியின் போது, இங்கிலாந்து 498 ஓட்டங்களை எடுத்தது, இது ஒருநாள் மற்றும் பட்டியல்-அ போட்டிகள் வரலாற்றில் அதிகபட்ச அணி ஓட்ட எண்ணிக்கையாக இருந்தது. டேவிட் மாலன் மற்றும் ஜோஸ் பட்லர் ஆகியோருடன் அந்தப் போட்டியில் சதம் அடித்த மூவரில் சோல்ட் ஒருவராவார்.
13 நவம்பர் 2022 அன்று, 2022 இருபது20 உலகக் கோப்பையை வென்ற இங்கிலாந்து அணியில் சோல்ட் விளையாடினார். அவர் அந்தத் தொடரின் அரையிறுதி மற்றும் இறுதிப் போட்டி இரண்டிலும் விளையாடினார்.
மேற்கோள்கள்
பகுப்பு:லன்காசையர் துடுப்பாட்டக்காரர்கள் பகுப்பு:சசெக்சு துடுப்பாட்டக்காரர்கள் பகுப்பு:வாழும் நபர்கள் பகுப்பு:1996 பிறப்புகள் பகுப்பு:இங்கிலாந்துத் துடுப்பாட்டக்காரர்கள்
1720
1720 (MDCCXX) ஒரு திங்கட்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.
கோடி மங்கலம் கோதண்டராமன் கோயில்
கோடி மங்கலம் கோதண்டராமன் கோயில் தமிழ்நாட்டில் நாகபட்டினம் மாவட்டம், கோடி மங்கலம் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கோதண்டராமர், சீதாலட்சுமி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி மூன்று காலப் பூசைகள் நடக்கின்றன. பங்குனி மாதம் ராமநவமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திபெத்து
திபெத் நடுவண் ஆசியாவில் உள்ள மேட்டுச் சமவெளியில் அமைந்த ஒரு நிலம். அந்நிலம் சார்ந்த மக்களான திபெத்தியர்களின் தாயகம். ஏறத்தாழ 4,900 மீட்டர் (16,000 அடி) ஏற்றம் கொண்ட இந்தப் பகுதி, உலகின் மிக உயரத்தில் அமைந்தது என்பதால் அதை "உலகத்தின் கூரை" என்று பொதுவாக குறிப்பிடுவார்கள். புவியியல்படி, திபெத், நடுவண் ஆசியாவின் ஒரு பகுதி என்று யுனெஸ்கோ, மற்றும் பிரிட்டானிகா கலைக்களஞ்சியம் கருத, சில கல்விசார் நிறுவனங்கள், கேள்விக்கு உரியதாக, அது தெற்காசியாவின் பகுதியாகக் கருதுகிறார்கள். தற்போது இதன் பெரும்பாலான பகுதிகள் திபெத் தன்னாட்சிப் பகுதி என்ற பெயரில் சீன மக்கள் குடியரசின் ஒரு பகுதியாக விளங்குகிறது.
சீனாவின் 5 தன்னாட்சி பிரதேசங்களில் திபெத் தன்னாட்சி பிரதேசமும் ஒன்றாகும். இங்கு திபெத் இனம் முக்கியமாக வாழ்கின்றது. சீனாவின் தென்மேற்கு பிரதேசத்திலும், சின்காய் திபெத் பீடபூமியின் தென்மேற்கு பிரதேசத்திலும் இது அமைந்துள்ளது. இதன் தென் பகுதியும் மேற்கு பகுதியும் மியன்மர், இந்தியா, பூட்டான், நேபாளம் ஆகிய நாடுகளை ஒட்டியமைந்துள்ளது. எல்லை கோட்டின் மொத்த நீளம் சுமார் 4000 கிலோமீட்டராகும். முழு நிலபரப்பு 12 இலட்சத்து 20 ஆயிரம் சதுர கிலோமீட்டராகும். சீனாவின் மொத்த நிலபரப்பில் இது 12.8 விழுக்காடாகும்.
திபெத் தன்னாட்சி பிரதேசம் சராசரியாக கடல் மட்டத்திலிருந்து 4000 மீட்டர் உயரத்தில் இருக்கின்றது. சின்காய் திபெத் பீடபூமியின் முக்கிய பகுதி இதுவாகும். உலகத்தின் கூரை என்று இது போற்றப்படுகின்றது. இதன் மக்கள் தொகை 26 இலட்சமாகும். இதில் திபெத்திய மக்களின் எண்ணிக்கை 25 இலட்சம். மொத்த மக்கள் தொகையில் 96 விழுக்காடாக திபெத்தியர் உள்ளனர். சீனாவில் மிக குறைந்த மக்கள் தொகையுடைய மிக குறைந்த மக்கள் அடர்த்தியுடைய பிரேதேசமாக திபெத் திகழ்கின்றது. ஒரு சதுர கிலோமீட்டருக்கு சராசரியாக 2 பேர் மட்டுமே வசிக்கின்றனர்.
புவியியல்
சின்காய் பீடபூமியில், கடல் மட்டத்திற்கு மேல் 6000 மீட்டர் முதல் 8000 மீட்டர் வரை உயரத்தில் பல சிகரங்கள் உள்ளன. உலகில் மிக இளமையான பீடபூமியாகவும், பல ஆசிய ஆறுகளின் பிறப்பிடமாகவும் இது திகழ்கின்றது. 2015 ஆம் ஆண்டு ஏப்ரல் 25 ஆம் திகதி நேபாளத்தில் பதிவான நில நடுக்கம் இங்கும் அதிர்வை ஏற்படுத்தியது. இதில் 25 பேர் மரணம் அடைந்தார்கள்.
வரலாறு
திபெத்தின் பல பகுதிகளை ஏழாம் நூற்றாண்டில், சாங்ட்சன் கேம்போ (Songtsän Gampo) எனும் அரசர் ஒருங்கு இணைத்தார். 1600 இன் தொடக்க காலத்தில் இருந்து தலாய் லாமாக்கள் என்று பொதுவாக அழைக்கப்படும் ஆன்மீக தலைவர்கள், திபெத்திய மைய நிருவாகத்தின் தலைமையை (பெயரளவிலாவது) ஏற்றிருந்தார்கள். இவர்கள், அவலோகிதர் என்ற போதிசத்துவ தருமத்தின் வெளிப்பாடுகளாக நம்பப்படுகிறார்கள்.
1644 முதல் 1912 வரை சீனாவை ஆண்ட மஞ்சூரிய அரசு, 1571 இல், தலாய் லாமாவை திபெத்தின் அரசியல் மற்றும் ஆன்மீக தலைவராக ஏற்படுத்தியது. 17 ஆம் நூற்றாண்டிலிருந்து 1959 வரை, தலாய் லாமாவும் அவரது பிரதிநிதிகளும் வழிவழி தலைநகரான லாசாவை இருப்பிடமாகக் கொண்டு திபெத்தின் பெரும்பகுதியின் அரசியல் அதிகாரம் பெற்றவர்களாக, மதம் மற்றும் நிர்வாக பணி செய்து வந்தார்கள்.
19ஆம் நூற்றாண்டில், விக்டோரியா மகாராணியின் பிரித்தானியாவுக்கும் ருசியாவின் சார் மன்னர்களுக்கும் இடையே, நடுவண் ஆசியாவில், நடந்த ஆதிக்கப் போட்டியில், ஃபிரான்சிஸ் யன்ங்ஹஸ்பண்ட் (Francis Younghusband) என்ற கவர்ச்சியான போர்மறவரின் தலைமையில் ஒரு பிரித்தானிய படை இறுதியாக திபெத்தில் உள்புகுந்து, திபெத்தின் படைவீரர்களை மாக்சிம் துப்பாக்கி கொண்டு வீழ்த்தி, 1904 இல் லாசாவை கைப்பற்றியது. இந்த படையெடுப்பு, பிரித்தானியாவுக்கும் திபெத்துக்கும் ஓர் அமைதி உடன்பாடு ஏற்பாட்டுக்கு வழி செய்தது. சில திபெத் வரலாற்றாளர்கள், இந்த தொலைதூர மலைநாடு ஒரு தனிநாடு என்பதற்கு, இந்த உடன்பாட்டை ஆதாரமாக காண்பார்கள். இந்த படையெடுப்பால் சீனப் பேரரசு கொதித்தெழுந்தாலும், அதை நிறுத்த ஒன்றும் செய்ய இயலாமல், திபெத்தின் மேல் தனது கோரிக்கையை காக்கும் வண்ணம், பிரிட்டனுடன் ஓர் அரசுறவுப் (diplomatic) போராட்டம் நடத்தியது.
திபெத் 1911 இல் சீனாவிடம் இருந்து விடுதலை அறிவிப்பு செய்தது. ஆனால், எந்த ஒரு மேற்கத்திய நாடும் அதன் விடுதலைக்கு ஆதரவாக வரவோ அல்லது தூதரக உறவு வைத்துக்கொள்ளவோ ஒருபோதும் முன்வரவில்லை. சீன மக்கள் குடியரசு, வரலாற்று பதிவுகளை சுட்டிக்காட்டியும், திபெத்திய அரசுடன் 1951 இல், பதினேழு அம்ச உடன்பாட்டை கையொப்பம் பெற்றும், திபெத்தை சீனாவின் ஒரு பகுதியாக கோரிக் கொண்டது. thumb|left|240px|1912–1950 காலப்பகுதிகளில் பாவிக்கப்பட்ட [[திபெத்தின் கொடி. இது 1912 இல் 13வது தலாய் லாமாவினால் அறிமுகப்படுத்தப்பட்டது. இக்கொடி மக்கள் சீனக் குடியரசில் தடை செய்யப்பட்டுள்ளது]]
திபெத்தில் சீனாவின் தளைக்குக் கட்டுப்படாத பல ஆட்சியாளர்கள் இருந்தனர் என்பதற்கு வரலாலற்றுப் பதிவுகள் உள்ளன. ஆனால் சீனர்களோ, அவரது பேரரசின் தூதர்கள் 1727 இல் இருந்தே இருப்பதால், லாசா சீனப்பேரரசுக்கு கட்டுப்படவேண்டும் என்கிறார்கள்[3]. 1914 இல் கூட்டிய சிம்லா மாநாடு, யாங்ட்சி (Yangtze) ஆறும் இமயமும் திபெத்தின் எல்லைகளாக அமைத்தன. ஆனால் சீனா திபெத்தின்மேல் உள்ள தன் ஆதிக்கத்தை கோர ஓயவில்லை. அடுத்த 35 ஆண்டுகளில் அவர்கள் கையாண்ட வித்தைகள், திபெத்தின் தனிநாட்டுக்கு, பன்னாட்டு ஆதரவு கிட்டாமல் போனது.
1949-1950களில், சீன மக்கள் குடியரசு ஏற்படுத்திய உடனேயே, தலைவர் மா சே துங், மக்கள் விடுதலை படை கொண்டு, திபெத்தை விடுவிக்க ஆணை இட்டார். திபெத்தின் பல பிரபுக்களும், பாட்டாளிகளும் சீன அரசுக்கு ஒத்துழைத்தனர். என்றாலும் நில சீர்திருத்தங்களாலும், மற்றும் புத்த மதம் தொடர்பாகவும் சண்டைகள் தோன்றின. 1959 இல் தலாய் லாமா இந்தியாவில் அடைக்கலம் பெற்றார்.
1972 இல் அமெரிக்க அதிபர் ரிச்சர்ட் நிக்சன் மாவோவுடன் நல்லுறவு ஏற்படுத்திக் கொள்ள முடிவெடுக்கும் வரை சி. ஐ. ஏ. உளவு நிறுவனம் மறைமுக கொரில்லா போருக்கு நிதி உதவி செய்து வந்தது. பஞ்சம், மற்றும் கலாச்சார புரட்சிக் காலத்தில் சீனாவின் வன்முறைக்கு, திபெத்தின் எதிர்ப்பு வலுப்பட்டாலும் பயனின்றி போயின.
தற்காலத்தில், உலகின் எல்லா நாடுகளும் திபெத்தின்மேல் சீனாவின் இறையாண்மையை ஏற்றுக் கொண்டுள்ளன. புலம்பெயர்ந்து அமைந்த திபெத்திய அரசின் தலைவரான தலாய் லாமா, திபெத்தில், சீனாவின் இறையாண்மையை மறுக்கவில்லை. "திபெத் தனிநாடு கேட்கவில்லை. தன்னாட்சிதான் கேட்கிறது" என்கிறார். ஆனால், சீனர்களோ, அவரோடு பேச்சுவார்த்தை நடத்துவது இல்லை என்று முன்னிலும் திடமாக இருக்கிறார்கள்.
தேசிய இனங்கள்
திபெத்தின மக்கள் திபெத் தன்னாட்சி பிரதேசத்தில் குழுமி வசிக்கின்றனர். இங்கே வசிக்கும் திபெத்தின மக்கள் தொகை மொத்த திபெத்தின மக்கள் தொகையில் 45 விழுக்காடாகும். திபெத் இனம் தவிர, ஹான், ஹுய், மன்பா, லோபா, நாசி, நூ, துலுங் முதலிய 10க்கு மேற்பட்ட தேசிய இன மக்கள் தலைமுறை தலைமுறையாக இங்கே வசிக்கின்றனர். மன்பா, லோபா, நாசி முதலிய வட்டாரங்கள் இங்கே இருக்கின்றன.
ஆட்சிப் பிரிவுகள்
திபெத் 74 மாவட்டங்களை கொண்டது.
வெளி இணைப்புகள்
பகுப்பு:தெற்கு ஆசியா பகுப்பு:திபெத்திய வரலாறு
கேரள புத்தாண்டு (கொல்லம் ஆண்டு)
கேரளா புத்தாண்டு (Kerala New Year) வசந்த உத்தராயணத்தின் நாளில், அதாவது சூரியன் தெற்கிலிருந்து வடக்கு அரைக்கோளத்திற்கு நகரும் என்று கருதப்படும் நாளில் கொண்டாடப்படுகிறது. இருப்பினும், மலையாள நாட்காட்டியின் படி.முதல் மலையாள மாதம் சிங்கம் (ചിങ്ങം) ஆகும்.
நவீன மலையாள கொல்லம் சகாப்தம் கிபி 825-ல் ஏற்றுக்கொள்ளப்படும் வரை, மலையாள மாதமான மேடம் (മേടം முதல் நாள்) புத்தாண்டாகக் கருதப்பட்டது. இந்த நாள் இன்றும் கேரளாவில் விஷூ என்று கொண்டாடப்படுகிறது. மேலும் இது இந்தியாவின் பெரும்பாலான பகுதிகளில் இதேபோன்ற புத்தாண்டு கொண்டாட்டங்களுடன் ஒத்துப்போகிறது.
மனித எலும்புகளின் பட்டியல்
ஒரு சாதாரண வளர்ந்த மனிதனுடைய எலும்புக்கூடு பின்வரும் 206 (மார்பெலும்பு மூன்று பகுதிகளாகக் கருதப்பட்டால் 208) எண்ணிக்கையான எலும்புகளைக் கொண்டிருக்கும். இந்த எண்ணிக்கை உடற்கூட்டியல் வேறுபாடுகளைப் பொறுத்து மாறுபடக்கூடும். எடுத்துக்காட்டாக, மிகக்
குறைந்த எண்ணிக்கையான மனிதர்களில், ஒரு மேலதிக விலா எலும்பு (கழுத்துவில்) அல்லது ஒரு மேலதிகமான கீழ் முதுகெலும்பு காணப்படுவதுண்டு; இணைந்த சில எலும்புகளைத் தனி எலும்பாகக் கருதாவிடின், ஐந்து இணைந்த திருவெலும்பு; மூன்று (3 - 5) குயிலலகு எலும்புகள் சேர்ந்து 26 எண்ணிக்கையிலான முதுகெலும்புகள் 33 ஆகக் கருதப்படலாம். மனித மண்டையோட்டில் 22 எலும்புகள் (காதுச் சிற்றென்புகளைத் தவிர) உள்ளன; இவை எட்டு மண்டையறை (cranium) எலும்புகளாகவும் 14 முக எலும்புகளாகவும் (facial bones) பிரிக்கப்பட்டுள்ளன. (தடித்த எண்கள் அருகிலுள்ள படத்தில் காணும் எண்களைக் குறிக்கின்றன.) right|400px|மனித எலும்புக்கூடு
மண்டையறை எலும்புகள்(8):
முக எலும்புகள்(14):
நடுக்காதுகளில் செவிப்புலச்சிற்றெலும்புகள் (Ossicles) (6):
தொண்டையில் (1):
தோள் பட்டையில் (4):
மார்புக்கூட்டில் (thorax)(25):
முள்ளந்தண்டு நிரல் (vertebral column) (33):
மேற்கைகளில் (arm) (2):
முழங்கைகளில் (forearm) (4):
கைகளில் (hand) (54):
இடுப்பு வளையம் (pelvis) (2):
கால்கள் (leg) (8):
காலடிகளில் (52):
மேற்கோள்கள்
பகுப்பு:மனித உடற்கூற்றியல் பகுப்பு:எலும்புகள்
மொகிலெவ் நகரம்
மொகிலெவ் (ஆங்கிலம்: Mogilev) என்பது கிழக்கு பெலாரசில், தினேப்பர் ஆற்றிலிருந்து ,76 km மற்றும் உருசியாவின் சிமோலியென்சுக் மாகாணத்தின் மற்றும் எல்லையிலிருந்தும் உருசியாவின் பிரையன்சுக் மாகாணத்தின் எல்லையிலிருந்தும் 105 கிலோ மீட்டர் (65 மைல்கள்) தொலைவில் உள்ளது. 2011 மக்கள் தொகைக் கணக்கெடுப்பின்படி, அதன் மக்கள் தொகை 360,918 ஆக இருந்தது. 1956 இல் மதிப்பிடப்பட்ட 106,000 பேராக இருந்தது. இது மொகிலெவ் பிராந்தியத்தின் நிர்வாக மையம் மற்றும் பெலாரசின் மூன்றாவது பெரிய நகரம் ஆகும்.
வரலாறு
1267 இல் தொடங்கி வரலாற்று ஆதாரங்களில் இந்த நகரம் குறிப்பிடப்பட்டுள்ளது. 14 ஆம் நூற்றாண்டிலிருந்து, இது லித்துவேனியாவின் கிராண்ட் டச்சியின் ஒரு பகுதியாக இருந்தது, போலந்து-லிதுவேனியன் காமன்வெல்த் பகுதியின் யூனியன் ஆஃப் லப்ளின் (1569) முதல், இது மொஹைலேவ் என்று அறியப்பட்டது. 16 -17 ஆம் நூற்றாண்டுகளில், நகரம் கிழக்கு-மேற்கு மற்றும் வடக்கு-தெற்கு வர்த்தக பாதைகளின் முக்கிய முனைகளில் ஒன்றாக வளர்ந்தது. 1944 ஆம் ஆண்டில், முற்றிலும் அழிந்த நகரம் செஞ்சிலுவைச் சங்கத்தால் விடுவிக்கப்பட்டு சோவியத் கட்டுப்பாட்டுக்குத் திரும்பியது. மொகிலெவ் அப்போது ஜெர்மன் வீரர்களுக்கான தொழிலாளர் முகாமின் தளமாக இருந்தது. 1991 இல் பெலாரஸ் சுதந்திரம் பெற்றதிலிருந்து, மொகிலேவ் அதன் முக்கிய நகரங்களில் ஒன்றாக இருந்து வருகிறது.
மதம்
1991 ஆம் ஆண்டு மொகிலெவ் இலத்தீன் கத்தோலிக்க மறைமாவட்ட மொகிலேவ்ரோமன் கத்தோலிக்க பேராயர் மின்ஸ்க்-மொஹைலெவ் உடன் இணைக்கும் வரை ஆயரின் கட்டுப்பாட்டில் இருந்தது.
மொழி
மொகிலேவின் அதிகாரப்பூர்வ மொழி ரஷ்ய மொழியாகும்.
நகரமைப்பு
17 ஆம் நூற்றாண்டின் பிற்பகுதியில் நகரப் பகுதி, ரதுனா என பெயரிடப்பட்டது, இது போலந்து-லிதுவேனியன் பொதுநலவாயக் காலத்தில் கட்டப்பட்டது. நகரத்தின் பிரமாண்டமான கோபுரம் பெரும் வடக்குப் போர் மற்றும் பெரும் தேசபக்தி போரின்போது கடுமையான சேதத்தை சந்தித்தது. இது இறுதியில் 1957 இல் இடிக்கப்பட்டு 2008 இல் போருக்கு முந்தைய வடிவத்தில் மீண்டும் கட்டப்பட்டது. மொகிலேவின் மற்றொரு முக்கியமான அடையாளமாக ஆறு தூண்கள் கொண்ட புனித இசுதான்சுவா தேவாலயம் ஒன்று உள்ளது, இது 1738 மற்றும் 1752 க்கு இடையில் பரோக் கட்டிட பாணியில் கட்டப்பட்டது மற்றும் அதன் ஓவியங்களால் வேறுபடுகிறது.
புனித நிக்கோலசின் மடம் 1668 இன் அற்புதமான தேவாலயத்தையும், அதே போல் ஆயர்களின் அமைவிடம், மணிக்கூண்டு, சுவர்கள் மற்றும் வாயில்களையும் பாதுகாக்கிறது. யுனெஸ்கோவின் உலக பாரம்பரிய தளமாக மாறுவதற்காக தற்போது பரிசீலனையில் உள்ளது. சிறிய அடையாளங்களில் 1780 களில் இருந்து வந்த ஆர்க்கிபிசுகோபல் அரண்மனை மற்றும் நினைவு வளைவு மற்றும் நியோ-மறுமலர்ச்சி மற்றும் உருசிய மறுமலர்ச்சி பாணிகளின் கலவையில் உள்ள மகத்தான திரையரங்கு ஆகியவை அடங்கும். மொகிலேவின் நகர்ப்புறப் பகுதியான பாலிகோவிச்சியில், 350 மீட்டர் உயரமுள்ள தொலைக்கட்ட்சி கோபுரம் உள்ளது, இது பெலாரசின் மிக உயரமான கட்டமைப்புகளில் ஒன்றாகும்.
நிலவியல்
மொகிலெவ் ஒரு சூடான-கோடைகால ஈரப்பதமான கண்ட காலநிலையைக் கொண்டுள்ளது (கோப்பன் காலநிலை வகைப்பாடு).
குறிப்புகள்
பகுப்பு:உருசிய மொழி வார்த்தைகளைக் கொண்ட கட்டுரைகள்
சிறீ ஜெயவர்தனபுர கோட்டை
ஸ்ரீ ஜெயவர்தனபுர கோட்டே (Sri Jayawardenapura Kotte, ශ්‍රී ජයවර්ධනපුර කෝට්ටේ) அல்லது கோட்டே இலங்கையின் நிருவாகத் தலைநகராகும். வணிகத் தலைநகரான கொழும்பு மாநகரின் கிழக்கே 6° 54' வடக்கு, 79° 54' கிழக்குமாக இது அமைந்துள்ளது. இலங்கையின் பாராளுமன்றம் புதிய கட்டிடதொகுதி ஏப்ரல் 29 1982 யில் அதிகாரபூர்வமாக திறந்து வைக்கப்பட்டதிலிருந்து இங்கேயே இயங்குகின்றது.
அமைவிடம்
கோட்டேயானது 17.04 ச.கி.மீ. விஸ்தீரணமான ஒரு தாழ்ந்த சதுப்பு நிலப் பிரதேசத்தில் அமைந்துள்ளது. இது பல பட்டணங்களை உள்ளடக்கிய போதும், அவையனைத்தும் ஒரு மாநகராக ஸ்ரீ ஜயவர்த்தனபுர மாநகரசபையினால் நிர்வாகிக்க படுகிறது. இதன் மேற்கே கொழும்பு மாநகரும், வடக்கே ஹீன் ஓயாவும், கிழக்கே மஹரகமை நகரசபையும், தெற்கே தெஹிவளை-கல்கிசை மாநகர சபையும் உள்ளன.
சனத்தொகை
இலங்கையின் அனைத்தின மக்களும் ஸ்ரீ ஜயவர்த்தனபுரத்தில் வாழ்கின்றனர். 2001 ஆம் ஆண்டில் கடைசியாக மேற்கொள்ளபட்ட தொகைமதிப்பின் படி நகரின் சனத்தொகை 110,000 ஆகும். இதில் 101,331 சிங்களவர், 7,369 தமிழர், 4,031 சோனகர், 1,367 பறங்கியர், மற்றும் 1,109 இதர இனத்தவராக கணக்கிடபட்டுள்ளது.
வரலாறு
கோட்டை இராசதானியின் தலைநகராக 13ம் நூற்றாண்டிலிருந்து 16ம் நூற்றாண்டு வரை கோட்டே விளங்கியது. இது தியவன்னா நதிக்கரையில் உள்ள சதுப்பு நிலத்தில் அழககோன் என்னும் தமிழ் சிற்றரசனால் ஆரியசக்கரவர்திகளின் படையெடுப்புக்கு எதிரான பெரும் அரணாக அமைக்கபட்டது. பின்னர் இது ஸ்ரீ ஜயவர்த்தனபுரம் (அதாவது மகா வெற்றி நகரம்) என பெயர் மாற்றபெற்றுக் கோட்டை இராசதானியின் தலைநகரானது.
1505 ஆண்டு இலங்கைக்கு வந்த போர்த்துக்கீசர் 1565 தில் இந்நகரின் பூரண கட்டுப்பாட்டைப் பெற்றனர். சீதாவாக்கை இராசதானியிலிருந்து (அவிசாவளை) தொடர்ச்சியாக இடம்பெற்ற கடும் தாக்குதல்களுக்கு ஈடுகொடுக்க முடியாமல் போகவே, போர்த்துக்கீசர் கோட்டே நகரத்தைக் இடித்து தரைமட்டமாக்கிவிட்டு கொழும்பு நகரை தங்கள் தலைநகர் ஆக்கினர்.
புதிய நகராக்கம்
கோட்டேயின் நகராக்கம் (urbanization) 20 ஆம் நூற்றாண்டில் மீண்டும் தொடங்கியது. 1977ல் இலங்கை அரசு கோட்டேயைப் புதிய நிர்வாகத் தலைநகராக அறிவித்த பின்னர், நகரைச் சூழ இருந்த சதுப்பு நிலம் தோண்டப்பட்டுப் பெரிய ஏரியொன்று அமைக்கப்பட்டது. இந்த ஏரிக்கு நடுவில் செயற்கையாக உருவாக்கப்பட்ட தீவு ஒன்றில் புதிய பாராளுமன்றக் கட்டிடம் அமைக்கப்பட்டது. அரச நிறுவனங்களைக் கொழும்பிலிருந்து இடம் மாற்றும் வேலை தொடர்ந்தும் நடந்து வருகிறது.
இவற்றையும் பார்க்கவும்
பகுப்பு:ஆசியத் தலைநகரங்கள் பகுப்பு:கொழும்பு மாவட்டத்தில் உள்ள ஊர்களும், நகரங்களும் பகுப்பு:கொழும்பு
நடுவக்கரை ராஜகோபாலசுவாமி கோயில்
நடுவக்கரை ராஜகோபாலசுவாமி கோயில் தமிழ்நாட்டில் தஞ்சாவூர் மாவட்டம், நடுவக்கரை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெட்சுமி நாராயண பெருமாள், ஸ்ரீ தேவி, பூதேவி சன்னதிகளும், கருடாழ்வார் உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் ரோகினி நட்சத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மனித மண்டையோடு
thumb|250px|மனித மண்டையோட்டின் எளிமைப்படுத்திய பக்கத் தோற்றம். thumb|250px|மனித மண்டையோட்டின் எளிமைப்படுத்திய முன்புறத் தோற்றம்.
மனிதர்களில், வளர்ந்தவர்களின் மண்டையோடு பொதுவாக 22 எலும்புகளால் ஆனது. இவற்றுள், கீழ்த் தாடை எலும்பு தவிர்ந்த எனையவை அசையாத, தையல் மூட்டுக்களால் ஒன்றுடன் ஒன்று பிணைக்கப்பட்டவை.
மூளையையும், மூளைத் தண்டையும் சுற்றி அமைந்த பாதுகாப்புக் கவசமான மண்டை அறை எட்டு எலும்புகளைக் கொண்டது. முகத்தைத் தாங்கும் எலும்புகள் பதினான்கு ஆகும். நடுக்காதுச் சிற்றெலும்புகள் ஆறு, பொட்டு எலும்புகளினால் மூடப்பட்டுள்ளன. பிற மண்டையோட்டு எலும்புகளுடன் பொருத்தப்படாது இருப்பதனால், குரல்வளையைத் தாங்கும் எலும்பு பொதுவாக மண்டையோட்டின் ஒரு பகுதியாகக் கணிக்கப்படுவதில்லை.
மண்டையோட்டில், மூச்சுத் தோலிழைமங்களால் மூடப்பட்டனவும், வளி நிரம்பியனவுமான குழிப்பைகள் காணப்படுகின்றன. இக் குழிப்பைகளின் செயற்பாடு என்ன என்பது விவாதத்துக்கு உரியதாகவே உள்ளது. எனினும் இவை, மண்டையோட்டின் பலத்தை அதிகம் குறைக்காமல் அதன் நிறையைக் குறைக்க உதவுகின்றன. இவை குரலில் ஏற்படுகின்ற ஒத்ததிர்வுக்கும் உதவுவதுடன், மூக்கு வழியாக உள்ளிழுக்கப்படும் வளியை வெப்பமாகவும், ஈரப்பற்றுடனும் வைத்திருக்கவும் பயன்படுகின்றன.
இவற்றையும் பார்க்கவும்
மனித எலும்புகள் பட்டியல்
உடல் உறுப்புக்கள்
பகுப்பு:எலும்புகள் பகுப்பு:அச்செலும்புக்கூடு
பிட்ஜட் ஸ்பின்னர்
வெண்கலம் பித்தளை போன்ற உலோகங்களால் ஆன பேரிங் இக்கருவியின் நடுவில் உள்ளது. 1990களில் உருவாக்கப்பட்ட போதும் 2017 ஆம் ஆண்டில் இது பிரபலமானது. ஆட்டிசம் போன்ற நோய்களினால் பாதிக்கப்பட்ட சிறுவர்களின் கவனத்தைக் கூர்மைப்படுத்த இந்த விளையாட்டுக் கருவி பயன்படுகிறது எனக் கருதுகிறார்கள்.
பள்ளி மாணவர்களின் நன்மைக்காக இப்பொம்மை செய்யப்பட்டாலும் மாணவர்கள் வகுப்பறைகளில் இதை வைத்துக்கொண்டு விளையாடுவதால் மாணவர்கள் படிப்பிலிருந்து கவனம் சிதறுகிறது என இங்கிலாந்திலும் அமெரிக்காவிலும் உள்ள சில பள்ளிகள் இந்த விளையாட்டுக் கருவியைத் தடை செய்துள்ளார்கள்.
மேற்கோள்
பகுப்பு:விளையாட்டுப் பொருட்கள் பகுப்பு:அமெரிக்கக் கண்டுபிடிப்புகள்
த போர்டிரைட் ஆஃப் எ லேடி
த போர்டிரைட் ஆஃப் எ லேடி (The Portrait of a Lady, "ஒரு பெண்ணின் ஓவியம்") என்பது, என்றி சேம்சு என்பவரால் எழுதப்பட்ட ஒரு ஆங்கிலப் புதினம் ஆகும். முதலில் இது அட்லாண்டிக் மாத இதழில் 1880-ல் ஒரு தொடர்கதையாக வெளியிடப்பட்டது. பின்னர் புத்தகமாக 1881-ல் வெளியிடப்பட்டது. இது என்றி சேம்சின் புகழ் பெற்ற புதினமாகும். விமர்சகர்களிடையே நல்ல பாராட்டையும் பெற்றது.
த போர்டிரைட் ஆஃப் எ லேடி என்பது ஓர்  இறந்து போன இள வயதுப் பெண்ணின் கதை, "இசபெல் ஆர்சர்"அவரது விதியை எதிர்கொள்வதைப் பற்றிக் கூறுகிறது.
கடவுனு பொறந்துவ
கடவனு பொறந்துவ (சிங்களம்: කඩවුනු පොරොන්දුව, நிறைவேற்றப்படாத வாக்குறுதி) என்பது இலங்கையின் முதலாவது சிங்களப் பேசும் படமாகும். இத்திரைப்படம் 1947 ஆம் ஆண்டு சனவரி 21 திகதியன்று திரையிடப்பட்டது.
இத்திரைப்படம் இதே பெயரில் மீண்டும் 1982 ஆம் ஆண்டில் தயாரிக்கப்பட்டது. இதில் விஜய குமாரதுங்க நடித்திருந்தார்.
தயாரிப்பு, நெறிப்படுத்தல்
‘கடவனு பொறந்துவ’ இலங்கையில் தயாரிக்கப்பட்ட முதலாவது சிங்களத் திரைப்படமாக இருந்தாலும் அதன் தயாரிப்புக்கு முன்னின்று உழைத்தவர்கள் இலங்கைத் தமிழர்களும், முஸ்லிம்களும், இந்தியத் திரைப்படக் கலைஞர்களும் ஆவர். இந்தப் படத்தை எஸ். எம். நாயகம் தயாரிக்க இந்தியாவைச் சேர்ந்த ஜோதி சின்ஹா என்பவர் நெறிப்படுத்தியிருந்தார்.
நடிகர்கள்
இந்தப் படத்தில் கதாநாயகனாக பி. ஏ. டபிள்யூ. ஜயமானவும், கதாநாயகியாக ருக்மணி தேவியும் மற்றும் எடி ஜயமான, ஜெமினிகாந்தா, ஹிகோ. பெர்னாண்டோ, பீற்றர் பீரிஸ், ஸ்டன்லி மல்வராச்சி, பேட்டம் பெர்னாண்டோ உட்படப் பலரும் நடித்திருந்தனர்.
பாடல்கள்
மொகிதீன் பேக் மற்றும் தென்னிந்தியத் திரைப்படப் பாடகர்களான ஏ. எம். ராஜா, ஜிக்கி, ஜமுனாராணி, என். சி. கிருஷ்ணன் ஆகியோர் பாடல்களைப் பாடியிருந்தனர். 12 பாடல்கள் இடம்பெற்றிருந்தன. அவற்றை ஆர். நாராயண ஐயர் இசையமைத்திருந்தார்.
வெற்றிப்படம்
இத்திரைப்படம் முதன் முதலில் கொழும்பில் கிங்ஸ்லி திரையரங்கில் திரையிடப்பட்டது. 200 நாட்கள் தொடர்ந்தும் திரையிடப்பட்டது. சிங்களத் திரையுலகில் வசூல் சாதனையை படைத்தது.
வெளி இணைப்புகள்
பகுப்பு:1947 சிங்களத் திரைப்படங்கள் பகுப்பு:இலங்கைத் திரைப்படங்கள் பகுப்பு:சிங்களத் திரைப்படங்கள் பகுப்பு:இலங்கை கறுப்புவெள்ளைத் திரைப்படங்கள் பகுப்பு:இலங்கை நாடகத் திரைப்படங்கள்
அகரம் (பேரூராட்சி)
அகரம் (ஆங்கிலம்:Agaram), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், திண்டுக்கல் கிழக்கு வட்டத்தில் இருக்கும் ஒரு பேரூராட்சி ஆகும்.
அமைவிடம்
அகரம் பேரூராட்சி திண்டுக்கல்லிருந்து 13 கிமீ தொலைவில் உள்ளது. இதன் தெற்கில் தாடிக்கொம்பு 2 கிமீ; வடக்கில் வேடசந்தூர் 15 கிமீ தொலைவில் உள்ளது.
பேரூராட்சியின் அமைப்பு
21.05 சகிமீ பரப்பும், 15 பேரூராட்சி மன்ற உறுப்பினர்களையும், 51 தெருக்களையும் கொண்ட இப்பேரூராட்சி ஆத்தூர் (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3,984   வீடுகளும்,15,610 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 79.3% மற்றும்  பாலின விகிதம் 1,000 ஆண்களுக்கு, 1,003 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 900  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4,556 மற்றும் 0 ஆகவுள்ளனர்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 297 மீட்டர் (974 அடி) உயரத்தில் இருக்கின்றது.
கொட்டியூர்
கொட்டியூர் அல்லது கோட்டியூர் (Kottiyoor; കൊട്ടിയൂർ), என்பது இந்தியாவில் கேரள மாநிலத்திலுள்ள வயநாடு மாவட்டத்தின் எல்லையாக கண்ணூர் மாவட்டத்தில் அமைந்துள்ள சிறிய கிராமம். ”தென்னாட்டு காசி” (തെക്കിന്റെ കാശി) என்று பிரபலமான இடமாகும். இங்கே காணப்படும் அடர்ந்த காடுகளின் மத்தியில் இந்துக்கள் இறைவன் பரமசிவனை வழிபடும் மிகவும் புராதனமான கோவில் "கொட்டியூர் பரம சிவன் கோவில்" நிலைகொண்டுள்ளது. இந்த இடத்தின் தல புராணத்தின் படி, ஒரு காலத்தில் தக்சன் என்ற அரசன் நடத்திய மிகப் பிரபலமான யாக வேள்வி தக்சயக்னம் அல்லது தக்சயாகம் என்று அறியப்படுவது, இங்கே நடைபெற்றதாக கருதப்படுகிறது. மிக பழமையான இச்சிவன் கோவில் ஒவ்வொரு ஆண்டும் லட்சக்கணக்கான பக்தர்களை கவர்ந்திழுக்கிறது.
வெளி இணைப்புகள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:கேரள இந்துக் கோயில்கள் பகுப்பு:கண்ணூர் மாவட்டத்திலுள்ள சுற்றுலாத் தலங்கள்
கங் மின் கியுக்
கங் மின் கியுக் (Kang Min Hyuk) (பிறப்பு: ஜூன் 28, 1991) ஒரு தென் கொரியா நாட்டு நடிகர் மற்றும் பாடகர்-பாடலாசிரியர் ஆவார். இவர் தி ஹெர்ஸ், எண்டர்டெயினர், ஹாஸ்பிடல் சிப் போன்ற தொலைக்காட்சி தொடர்களில் நடித்துள்ளார். இவர் பல்வேறு நிகழ்ச்சிகளில் விருந்தினராக வந்துள்ளார் என்பது குறிப்பிடத்தக்கது. இவர் 2010ஆம் ஆண்டு கினோ ஐ என்ற திரைப்படத்தில் நடித்துள்ளார்.
வெளி இணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய ஆண் பாடகர்கள் பகுப்பு:தென் கொரிய விளம்பர நடிகர்கள்
அக்கி அம்மை
right|thumb|250px|அக்கி அம்மை படர்ந்துள்ள நோயாளியின் கழுத்து அக்கி அம்மை (Herpes zoster, அக்கிப்புடை அல்லது சோசுட்டர் அம்மை) மனிதர்களுக்குப் பரவும் ஓர் நோயாகும். இந்த நோய் சின்னம்மைக்குக் காரணமான அதே தீநுண்மத்தால் ஏற்படுகின்றது. உடல்வலி, சிரங்கு, கொப்புளங்கள் இதன் நோய் உணர்குறிகளாம். பொதுவாக இந்தச் சிரங்கு ஒரு பட்டையாக உடல் அல்லது முகத்தின் இடது புறத்திலோ வலது புறத்திலோ ஏற்படும். சொறிப்பட்டை தோன்றுவதற்கு இரண்டிலிருந்து நான்கு நாட்கள் முன்னதாகவே அவ்விடத்தில் சொறியுணர்ச்சி காணப்படும். சிலநேரங்களில் சுரம், தலைவலி, உடற்சோர்வு தோன்றும். பொதுவாக இரண்டு முதல் நான்கு வாரங்களில் தானே குணமாகிவிடும். இருப்பினும் சிலருக்கு நரம்புவலி பல மாதங்களுக்கோ ஆண்டுகளுக்கோ தொடரலாம். இவ்வாறு நரம்புமுனை பாதிக்கப்பட்டால் அதற்கு தீர்வில்லை; வலிகுறைக்கும் மருந்துகளே தரப்படும். நோயெதிர்ப்பு ஆற்றல் குறைபாடுள்ளவர்களுக்கு இந்நோய்ச்சிரங்கு உடலெங்கும் தோன்றலாம். இந்நோய் கண்ணில் தொற்றினால், பார்வைக் குறைபாடு ஏற்படும்.
பொதுவான தகவல்கள்
அக்கி அம்மை சின்னம்மையை விளைவிக்கும் அதே சோசுட்டர் தட்டம்மை தீநுண்மத்தால் (VZV), ஏற்படுகின்றது. இதன் நோயுணர்குறிகள் ஏற்கெனவே முடங்கியுள்ள தீநுண்மத்தை கொண்டுள்ள நரம்புகளில் தோன்றுகிறது. இது ஓர் தொற்றுநோய் அல்ல. ஆனால், அக்கி அம்மை நோயாளியின் சிரங்குடன் நேரடித் தொடர்பு மூலம் சின்னம்மை வரக்கூடும். அக்கி அம்மை நோயாளிகள் பெரும்பாலோர் முதியவர்களே. சில நேரங்களில் இளையோரையும் தாக்குகிறது; குறைபட்ட நோய் எதிர்ப்பாற்றல் முறைமை உள்ளவர்களுக்கும் இது வரக்கூடும். முதலில் தோற்பகுதியில் கூச்சமாகவும், பின்னர் அரிப்பாகவும் பின்னர் வலியாகவும் நோய்த்தாக்கம் உள்ளது. சிலநாட்களில் கொப்புளத்துடன் சிரங்காக மாறுகிறது. இவை முகம் அல்லது உடம்பில் தோன்றுகிறது. கொப்புளங்களில் நீர் நிறைந்திருக்கும். இந்தக் கொப்புளங்கள் சில நாட்களில் உலர்ந்து பல நாட்களில் காய்கிறது. இந்த சிரங்கு உடலின் ஒருபகுதியில் மட்டுமே இருக்கிறது; மற்ற இடங்களுக்குப் பரவுவதில்லை.
அக்கியம்மை தீநுண்மம் ஒருவரிடமிருந்து மற்றவருக்கு நேரடித் தொடர்பு மூலமே தொற்றுகிறது. இக்காரணத்தால், நோய் வந்தவருடன் சின்னம்மைக்கான நோயெதிர்ப்பு குறைந்தவர்கள், குழந்தைகள், கருவுற்ற மகளிர் நேரடித்தொடர்பு கொள்ளாதிருத்தல் அவசியம். கருவுற்ற நேரத்தில் சின்னம்மை தொற்றுவது பிறக்கவுள்ள மழலைக்கு மிகவும் ஆபத்தானது.
ஏற்கெனவே சின்னம்மை வந்திருந்தால் அவருக்கு மீண்டும் மற்றவரிடமிருந்து சின்னம்மை தொற்றாது. ஆனால் அக்கி அம்மை நோயாளியைத் தொட்டால் அது அவரது முடங்கிய சின்னம்மை தீநுண்மத்தை உயிர்ப்பித்து அவருக்கு அக்கி அம்மை வரக்கூடும்.
நோய்த்தடுப்பும் சிகிச்சையும்
அக்கி அம்மை தடுப்பு மருந்து இந்நோய் வரும் வாய்ப்பை 50 முதல் 90% வரை தடுக்கிறது. தவிரவும் நரம்புமுனைப் பாதிப்பை ஏற்படுத்துவதையும் மீறி ஏற்பட்டால் அதன் தீவிரத்தைக் குறைக்கவும் செய்கிறது. அக்கி அம்மை தொற்றியபின் நோயின் தீவிரத்தைக் கட்டுப்படுத்தவும் நோய்க்காலத்தை குறைக்கவும் தீநுண்ம எதிர்ப்பு மருந்துகள் பயன் தருகின்றன; நோய் உணர்குறிகள் கண்ட 72 மணிகளுக்குள்ளாக இந்த மருந்துகள் கொடுக்கப்பட வேண்டும். ஆனால் இந்த மருந்துகள் நரம்புமுனை பாதிப்பு ஏற்படுவதை தடுப்பதில் பயன்தருவதாகத் தெரியவில்லை. கடும்வலி ஏற்பட்டால் பாராசித்தமோல், அழற்சிக்கு எதிரான இயக்க ஊக்கிகள் இல்லாத மருந்துகள், அல்லது அபினி மருந்துகள் உதவலாம்.
நோய்ப்பரவலும் வரலாறும்
மூன்றில் ஒருவருக்கு தங்கள் வாழ்நாளில் அக்கி அம்மை தொற்றுவதாக மதிப்பிடப்படுகிறது. ஓராண்டில் உடல்நலம் நன்குள்ள 1000 பேருக்கு 1.2 முதல் 3.4 பேருக்கும் 65 அகவை நிறைந்தோரிடை 1000க்கு 3.9 -11.8 பேருக்கும் நோய் புதியதாகத் தோன்றுவதாகவும் ஆய்வுகள் வெளியாகியுள்ளன. 85 அகவை நிறைந்தோரிடை குறைந்தது பாதி பேருக்காவது ஒருமுறை நோய் கண்டிருக்கலாம்.
இந்த நோயைக் குறித்த தகவல்கள் பண்டைக்காலத்திலும் காணப்படுகின்றன.
வெளி இணைப்புகள்
பகுப்பு:தோல் நோய்கள்
விஜய் (நடிகர்)
விஜய் (Vijay, பிறப்பு: சூன் 22, 1974; இயற்பெயர்: ஜோசப் விஜய் ) தமிழ்த் திரைப்பட நடிகர் ஆவார். தொடக்கத்தில் இவர் தனது தந்தையான எஸ். ஏ. சந்திரசேகர் இயக்கிய திரைப்படங்களில் நடித்து வந்தார். ஏறத்தாழ 10 படங்களுக்குப் பிறகு தனது இடத்தைத் தக்கவைத்துக் கொண்டார். இவர் தற்போது தமிழ்த் திரைப்படத் துறையில் முதன்மை நடிகர்களுள் ஒருவராகக் காணப்படுகிறார். விஜயின் ரசிகர்கள் அவரை "தளபதி" என்று அழைக்கிறார்கள். இவருக்குப் புலம்பெயர்ந்த இந்தியர்கள் உட்பட சீனா, சப்பான், ஐக்கிய இராச்சியம் மற்றும் பிரான்சு ஆகிய நாடுகளில் நேயர்கள் உள்ளனர். இவரது படங்கள் ஐந்து கண்டங்கள் மற்றும் எண்பது நாடுகளில் வெளியாகி உள்ளன.
விஜய் தனது 10வது வயதில் வெற்றி (1984) என்ற திரைப்படத்தில் குழந்தை நடிகராக அறிமுகம் ஆனார். தனது தந்தை இயக்கிய இது எங்கள் நீதி (1988) திரைப்படம் வரை குழந்தை நடிகராகத் தொடர்ந்து நடித்தார். பின்னர் 18ம் வயதில் தன் தந்தை இயக்கிய நாளைய தீர்ப்பு (1992) படத்தில் முதன்முறையாக முதன்மை நடிகராக நடித்தார். ஆனால் விக்ரமன் இயக்கிய பூவே உனக்காக (1996) திரைப்படம் தான் இவருக்குத் திருப்புமுனையாக அமைந்தது. இன்று வரை விஜய் கதாநாயகனாக 62 திரைப்படங்களில் நடித்துள்ளார். 3 தமிழக அரசு திரைப்பட விருதுகள், 1 காஸ்மோபாலிடன் விருது, 1 இந்தியா டுடே விருது, 1 சிமா விருது, 8 விசய் விருதுகள், 3 எடிசன் விருதுகள், 2 விகடன் விருதுகள் உட்பட 50 விருதுகளை வென்றுள்ளார். ஒரு முறை ஐக்கியப் பேரரரசின் நாட்டு திரைப்பட விருதுகளுக்குப் பரிந்துரைக்கப்பட்டுள்ளார்.
ஒரு பின்னணிப் பாடகராக பம்பாய் சிட்டி (1994) முதல் பாப்பா பாப்பா (2017) வரை விஜய் 32 பாடல்களைப் பாடியுள்ளார். நடிப்பு மற்றும் பாடல்கள் தவிர இவர் ஒரு சிறந்த ஆடல் கலைஞர். இவரது படங்கள் சீனாவின் ஷாங்காய் பன்னாட்டுத் திரைப்பட விழா, ஆஸ்திரேலியாவின் மெல்போர்ன் சர்வதேச திரைப்பட விழா மற்றும் தென்கொரியாவின் புச்சியான் பன்னாட்டுத் திரைப்பட விழா ஆகிய திரைப்பட விழாக்களில் திரையிடப்பட்டுள்ளன.
ஆரம்ப வாழ்க்கை மற்றும் குடும்பம்
விஜய் 1974-ஆம் ஆண்டு சூன் 22 அன்று மதராசில் (தற்போது சென்னை) பிறந்தார். இவரது இயற்பெயர் ஜோசப் விஜய் ஆகும். இவர் கிறிஸ்துவ வேளாளர் குலத்தைச் சேர்ந்தவர்.இவரது தந்தை எஸ். ஏ. சந்திரசேகர் ஒரு தமிழ் திரைப்பட இயக்குனர் மற்றும் தாயார் ஷோபா ஒரு பின்னணிப் பாடகி மற்றும் கருநாடகப் பாடகி ஆவார். விஜய்க்கு வித்யா என்ற பெயருடைய ஒரு தங்கை இருந்தார். அவர் இரண்டாவது அகவையில் இறந்து விட்டார். வித்யாவின் இழப்பு விஜய்யை மிகவும் பாதித்தது. விஜயின் தாயாரின் கூற்றுப்படி விஜய் ஒரு குழந்தையாக இருந்தபொழுது மிகவும் பேசக்கூடியவராகவும், குறும்பு செய்பவராகவும் மற்றும் விளையாட்டுத்தனத்துடனும் இருந்தார். வித்யாவின் இழப்பிற்குப் பிறகு அமைதியாகி விட்டார். இவரது தங்கை வித்யாவின் கதை 2005ம் ஆண்டுப் படமான சுக்ரனில் சொல்லப்பட்டிருக்கும். அப்படத்தில் விஜய் ஒரு நீட்டிக்கப்பட்ட சிறப்புத் தோற்றத்தில் நடித்திருந்தார்.
விஜய் தனது குழந்தைப் பருவம் முழுவதையும் சென்னையில் கழித்தார். விஜய் தொடக்கத்தில் கோடம்பாக்கத்தில் உள்ள பாத்திமா உயர்நிலை மேல்நிலைப் பள்ளியில் தனது படிப்பைத் தொடங்கினார். பின்னர் விருகம்பாக்கத்தில் உள்ள பாலலோக் உயர்நிலை மேல்நிலைப் பள்ளியில் இணைந்தார். லயோலா கல்லூரியில், காட்சித் தொடர்பியல் (விசுவல் கம்யூனிகேசன்சில்) பட்டம் பெறச் சேர்ந்தார். இறுதியில் நடிப்பைத் தொடர ஆர்வமாக இருந்ததால் பாதியிலேயே படிப்பில் இருந்து வெளியேறினார்.
திரைப்படத்துறை
விஜய் குழந்தைக் காலத்தில் இருந்தே தன்னுடைய தந்தையின் படங்களில் நடித்து வருகிறார். பின்னர் முதன்மை நடிகராக நடிக்கத் தொடங்கினார். முதன்மை நடிகராக அவர் நடித்த முதல் படம் நாளைய தீர்ப்பு. பின்னர் அவரது தந்தையின் இயக்கத்தில் முதன்மை நடிகராகப் பல படங்களில் நடிக்கத் தொடங்கினார்.
விஜய்க்காக தளபதி ஆன்தம் என்ற பெயரில் ஒரு பாடல் ஒன்றை உருவாக்கி வருகிறார்கள். எங்கேயும் எப்போதும் படத்தில் பேருந்து காட்சிகளில், கல்லூரி மாணவனாக நடித்த வாட்சன் என்பவர் இதற்கான முயற்சிகளில் ஈடுபட்டு வருகிறார். இப்பாடலை தனது நண்பர்களுடன் இணைந்து உருவாக்கி வரும் வாட்சன், 2016 ஆம் ஆண்டு ஜனவரி 20ம் தேதிக்குள் இப்பாடலை தயார் செய்து வெளியிடத் தீர்மானித்து இருக்கிறார்.
1984–1988 குழந்தை நட்சத்திரமாக
பத்து வயதில், வெற்றி (1984) என்ற படத்தில் குழந்தை நட்சத்திரமாக விஜய் தனது திரைப்பட வாழ்க்கையைத் தொடங்கினார். பிறகு, குடும்பம் (1984), வசந்த ராகம் (1986), சட்டம் ஓரு விளையாட்டு (1987) மற்றும் இது எங்கள் நீதி (1988) போன்ற படங்களில் குழந்தை நட்சத்திரமாக நடித்தார். ரஜினிகாந்த் முன்னணி நடிகராக நடித்த நான் சிகப்பு மனிதன் (1985) படத்திலும் விஜய் குழந்தை நட்சத்திரமாக நடித்துள்ளார்.
1992–1996 துவக்கம்
இவரது தந்தை இயக்கிய படங்களில் குழந்தை நட்சத்திரமாகத் தோன்றிய பிறகு, விஜய் தன் பதினெட்டாம் வயதில் நாளைய தீர்ப்பு (1992) படத்தில் முன்னணி நடிகராக அறிமுகமானார். விஜய், விஜயகாந்த்துடன் செந்தூரப் பாண்டி (1993) படத்தில் இணைந்து நடித்தார். இப்படம் நல்ல வசூல் செய்தது. 1994 இல், இவர் ரசிகன் படத்தில் தோன்றினார், இதுவும் நல்ல வசூல் செய்தது. இளைய தளபதி என்ற அடைமொழி விஜய்க்கு வழங்கப்பட்ட முதல் படம் இதுதான். இந்த அடைமொழி பிற்காலத்தில் ரசிகர்கள் மற்றும் ஊடகங்கள் மத்தியில் பிரபலமாக விளங்கியது. இவர் தேவா மற்றும் ராஜாவின் பார்வையிலே போன்ற படங்களில் முன்னணி நடிகராக நடித்தார். மேற்குறிப்பிட்ட இரண்டாவது படத்தில் இவர் அஜித் குமாருடன் இணைந்து நடித்தார். பின்னர் விஷ்ணு மற்றும் சந்திரலேகா ஆகிய படங்களில் நடித்தார். 1995 ஆம் ஆண்டின் தொடக்கத்தில் கோயம்புத்தூர் மாப்பிள்ளை படத்தில் நடித்தார்.
1996–2003 திருப்புமுனை
1996 இல், விக்ரமன் இயக்கிய பூவே உனக்காகவேவில் விஜய் நடித்தார். இது அவரது முதல் வெற்றிகரமான படமாக மாறியது. விஜயின் திரைவாழ்க்கையில் திருப்புமுனையாகவும் அமைந்தது. இவரை ஒரு அங்கீகரிக்கப்பட்ட நட்சத்திரமாகவும் ஆக்கியது. விஜயின் பத்தாவது படம் வசந்த வாசல் ஆகும். அதன்பின் இவர் மாண்புமிகு மாணவன் மற்றும் செல்வா ஆகிய சண்டைப் படங்களிலும், காலமெல்லாம் காத்திருப்பேன் என்ற படத்திலும் நடித்தார். 1997 இல், லவ் டுடே மற்றும் ஒன்ஸ் மோர் ஆகிய படங்களில் விஜய் நடித்தார். இதில் ஒன்ஸ் மோர் படத்தில் சிவாஜி கணேசன் மற்றும் சிம்ரனுடன் விஜய் இணைந்து நடித்தார். பின்னர் மணிரத்னம் தயாரிக்க வசந்த் இயக்கிய நேருக்கு நேர் படத்தில் நடித்தார். பாசில் இயக்கிய காதலுக்கு மரியாதை படத்தில் நடித்ததற்காக விஜய்க்கு சிறந்த நடிகருக்கான தமிழ்நாடு மாநில திரைப்பட விருது கிடைத்தது. 1998 இல் விஜய் நினைத்தேன் வந்தாய், பிரியமுடன் மற்றும் நிலாவே வா ஆகிய திரைப்படங்களில் நடித்தார். 1999 ஆம் ஆண்டில் விஜய், சிம்ரனுடன் துள்ளாத மனமும் துள்ளும் படத்தில் நடித்தார். இப்படதிற்கு சிறந்த திரைப்படத்திற்கான தமிழ்நாடு மாநில திரைப்பட விருது கிடைத்தது. இதன்பின் விஜய் என்றென்றும் காதல், நெஞ்சினிலே மற்றும் கே. எஸ். ரவிக்குமார் இயக்கிய மின்சாரக் கண்ணா ஆகிய படங்களில் நடித்தார்.
2000மாவது ஆண்டுத் தொடக்கத்தில் இருந்து, இவரது போக்கில் ஒரு மாற்றமாக, பொழுதுபோக்குப் படங்களில் நடிக்கத் தொடங்கினார். 2000 ஆம் ஆண்டில், இவர் கண்ணுக்குள் நிலவு, குஷி மற்றும் பிரியமானவளே ஆகிய படங்களில் நடித்தார். இவரது 2001 ஆம் ஆண்டு திரைப்படமான ஃப்ரண்ட்ஸ் சித்திக்கால் இயக்கப்பட்டது. இப்படத்தில் விஜய் சூர்யாவுடன் இணைந்து நடித்தார். பின்னர் விஜய் பத்ரி என்ற அதிரடித் திரைப்படம் மற்றும் ஷாஜஹான் ஆகிய படங்களில் நடித்தார். இதில் பத்ரி தெலுங்குப் படமான தம்முடுவின் மறு ஆக்கம் ஆகும். 2002 இல், விஜய் தமிழன் படத்தில் நடித்தார். இப்படத்தில் தான் நடிகை பிரியங்கா சோப்ரா அறிமுகம் ஆனார். பின்னர், இவர் யூத் மற்றும் பகவதி ஆகிய படங்களில் நடித்தார். விஜய் 2003ம் ஆண்டை வசீகரா மற்றும் புதிய கீதை ஆகிய படங்களுடன் தொடங்கினார்.
2003–2010 பரவலான வெற்றி
2003 ஆம் ஆண்டின் பிற்பகுதியில் விஜய் திருமலை என்ற படத்தில் ஜோதிகாவுடன் இணைந்து நடித்தார். இப்படம் கே. பாலசந்தரின் கவிதாலயா நிறுவனத்தால் தயாரிக்கப்பட்டு அறிமுக இயக்குனர் ரமணாவால் இயக்கப்பட்டது. இப்படம் இவரை வித்தியாசமான கோணத்தில் காட்டியது. விஜயின் வாழ்க்கையில் திருமலை ஒரு திருப்புமுனையாகக் கருதப்படுகிறது. 2002 இல் படப்பிடிப்பு தொடங்கப்பட்ட உதயா, தாமதமாகி, 2004 ஆம் ஆண்டின் முற்பகுதியில் இறுதியாக வெளியிடப்பட்டது. தெலுங்கு படமான ஒக்கடுவின் மறு ஆக்கமான கில்லி 2004 இல் வெளியானது. தமிழ்நாட்டின் திரையரங்குகளில் 200 நாட்கள் ஓடியது. எஸ். தரணி இயக்கிய இப்படத்தை ஏ. எம். ரத்னம் தயாரித்தார். இப்படத்தில் இவருடன் த்ரிஷா மற்றும் பிரகாஷ் ராஜ் இணைந்து நடித்தனர். தமிழகத்தின் உள்மாநிலத் திரைப்படச் சந்தை வரலாற்றில் ₹50 கோடிக்கும் அதிகமான வசூல் செய்த முதல் திரைப்படம் கில்லி ஆகும்.